Տիմոտե Կոլոձեյչակ

Տիմոտե Կոլոձեյչակ (, ), լեհական ծագմամբ ֆրանսիացի ֆուտբոլիստ, իսպանական «Սևիլյա» ակումբի ձախ պաշտպան։

Ակումբային կարիերա

Վաղ տարիներ 
Կոլոձեյչակը ֆուտբոլով սկսել է զբաղվել 7 տարեկան հասակից՝ «ՈՒՍ Սեն Մորիս Լոոս ան Գոել։ Կես տարի անցկացնելով այդտեղ և ևս մեկ տարի «Ավիոն»-ում, նա տեղափոխվեց «Լանս» ակումբի ակադեմիա, որտեղ անցկացրեց 8 տարի։ «Լանս»-ում նրա ընկերը Գայել Կակուտան էր։ Ակադեմիան ավարտելուց հետո «Լանսը» նրան առաջարկեց հնգամյա պայմանագիր, սակայն նա մերժեց և արդյունքում գնման իրավունքով վարձակալության հանձնվեց Օլիմպիկ Լիոն։

«Լիոն» 
«Լիոն»-ում Կոլոձեյչակը, ով ստացել էր 12 համարի մարզաշապիկը, ուղարկվեց երկրորդ թիմ։ 2008 թվականի սեպտեմբերի 13-ին երկրորդ թիմի կազմում նա դեբյուտեց «Սենտ Էտիենի» դեմ խաղում< որում նա ստացավ դեղին քարտ։ 2008 թվականի նոյեմբերի 23-ին Կոլոն «Լիոն»-ում անցկացրեց մրցաշրջանի միակ խաղը՝ Պարի Սեն Ժերմենի դեմ խաղոի 11-րդ րոպեին փոխարինեց վնասվածք ստացած Անտոնի Ռեվեյերին, այդ խաղում նա նորից ստացավ դեղին քարտ։ Մրցաշրջանի ավարտին «Լիոն»-ը 2,5 միլիոն եվրոյով գնեց Կոլոդդզեյչակի տրանսֆերը և նրա հետ կնքեց քառամյա պայմանագիր։

Վերջին տարիներին Կոլոձեյչակը հիմնական կազմում այդպես էլ տեղ չստացավ, միայն հազվադեպ խաղալով Ֆրանսիայի առաջնությունում և եվրոգավաթներում։ 2009-10 մրցաշրջանում նա առաջնությունում խաղաց 2 խաղ, 2010-11-ում՝ 8 խա, իսկ վերջին մրցաշրջանում՝ ընդամենը մեկը։ Նա նաև խաղաց «Լիոն»-ի երկրորդ կազմում, 4 տարում անցկացնելով 61 խաղ։

«Նիցցա» 
2012 թվականի ամռանը Կոլոձեյչակը տեղափոխվեց Նիցցա, որը նույնպես խաղում էր Լիգա 1-ում, նրա հետ կնքեց քառամյա պայմանագիր։ Այս թիմում նա միանգամից դարձավ հիմնական կազմի խաղացող և առաջին երկու մրցաշրջաններում առաջնությունում խաղաց 71 խաղ։

«Սևիլյա» 
2014 թվականի օգոստոսի 29-ին Կոլոձեյչակը տեղափոխվեց «Սևիլյա», կնքելով քառամյա պայմանագիր։

Միջազգային կարիերա 
Տիմոտե Կոլոձեյչակը հանդես է եկել Ֆրանսիայի U16-U20 պատանեկան և երիտասարդական հավաքականներում։ Պատանեկան հավաքականում դեբյուտել 2006 թվականի մայիսի 30-ին, |Բեռլինում կայացած Գերմանիայի դեմ խաղում։

2008 թվականին Կոլոն դարձավ մինչև 17 տարեկանների Եվրոյի ֆինալիստ։ Թուրքիայի դեմ կիսաեզրափակիչ խաղում նա խփեց գոլ, այդպիսով հավասարեցնելով հաշիվը (1-1), արդյունքում Ֆրանսիան հաղթեցին 11-մետրանոցներով։ Դա երիտասարդական մակարդակում նրա միակ գոլն էր։ Եզրափակչում ֆրանսիացիները Կոլոձեյչակի մասնակցությամբ պարտվեցին իսպանացիներին (0-4)։

2010 թվականին Կոլոձեյչակը ֆրանսիական կազմում մասնակցեց մինչև 19-տարեկանների Եվրոպայի առաջնությանը և դարձավ հաղթող։ Նա խաղաց մրցաշարի բոլոր 5 խաղերում, այդ թվում եզրափակչում, որտեղ ֆրանսիացիները իսպանացիներից վերցրեցին ռեվանշ (2-1)։

2011 թվականին Կոլոձեյչակը մասնակցեց Երիտասարդական հավաքականների աշխարհի առաջնություն 2011-ին, որտեղ Ֆրանսիան զբաղեցրեց չորրորդ տեղը։

Տիմոտե Կոլոձեյչակը ունի իրավունք հանդես գալու Լեհաստանի հավաքականում։ 15 տարեկանում լեհերը նրան հրավիրեցին խաղալու իրենց կազմում, բայց նա ընտրեց Ֆրանսիան։

Անձնական կյանք 
Կոլոձեյչակի հայրը լեհ է, իսկ մայրը՝ ծնունդով Մարտինիկայից է։

Ձեռքբերումներ 
 «Սևիլյա»
 ՈՒԵՖԱ Եվրոպայի Լիգա՝ 2015-16

 ««Լիոն»»
 Ֆրանսիայի գավաթ՝ 2012

Ծանոթագրություններ

Արտաքին հղումներ 
 Պրոֆիլը footballdatabase.eu կայքում
 

Ֆրանսիացի ֆուտբոլիստներ
Օլիմպիկ Լիոնի ֆուտբոլիստներ
Սևիլյայի ֆուտբոլիստներ
Բունդեսլիգայի ֆուտբոլիստներ
Ֆուտբոլի պաշտպաններ
Լա Լիգայի ֆուտբոլիստներ